CSA Steaua Bucureşti a fost învinsă în deplasare de echipa greacă Panionios GSS Atena, cu scorul de 12-11 (3-3, 1-2, 3-1, 5-5), vineri seara, în prima manşă a optimilor de finală ale LEN Euro Cup la polo pe apă masculin.
Campioana României a fost condusă la un moment dat cu 11-8, dar a reuşit să reducă ecartul pe final, pierzând printr-un gol încasat când mai erau 29 de secunde, de Nikola Moskov (ex-Steaua).
Pentru stelişti au înscris Vlad Georgescu (6 goluri), Tudor Fulea (2), David Bota (2) şi Nebojsa Vuskovic.
Golurile gazdelor au fost reuşite de Nikola Moskov (4), Alexandros Evgenios Gounas (4), Nikolaos Kopleiadis (3).
Manşa secundă va avea loc pe 23 martie, la Bucureşti.